ዝብል ሓደ ክብድ ዝበለ ስምዒት፡ ኣብ ኣለይትን ደገፍትን እተን ጋንታታት ክሰርጽ፣ ክሳብ ምዝዛም እቲ ጸወታ ድማ ሓቢሩ ክቕጽል ይጅምር። ሽሕ'ኳ ሃገራዊት ጋንታ ኣአንጋዲት ሃገር ኤርትራ ካብቲ ውድድር ብምግላፋ፡ ህንጥውነት ጸወታ ሴካፋ ትሕቲ 15 ዓመት ህስስ ዝበለ ድባብ ሒዙ እንተተዛዘመ፡ ተንተንቲ ስፖርትን ተዓዘብትን ዝንኣዱዎ ቴክኒካዊ ክእለት ዝተላበሰ ጸወታ፡ ብምርኣይ ግን ዝኽሪ ኣንቢራ ሓሊፋ'ያ። ካብ ጸወታ ሓሊፉ ግን፡ እቲ ኣጋጣሚ ጎረባብታ ዝኾና ሃገራት፡ ኤርትራ ሰላማዊትን ህድእትን ምኻና ንምርኣይ ዝፈጠሮ ዕድል ብቐሊሉ ዝርኣይ ዘይምኻኑ፡ ፕሬሲደንት ፌደሬሽን ኩዕሶ እግሪ ኤርትራ ኣቶ ኢሳይያስ ኣብርሃም ሓቢሩ። ወለንታዊ ልገሳ ደም ደገፍቲ ጋንታ ኩዕሶ እግሪ መቐለ ንጋንታ ደቂ ተባዕትዮ እተሰልጥን 'እንኮ' ጓል ኣንስተይቲ ማሊያ ቑጽሪ 11 ወዲዩ ዝተጻወተ ኤርትራዊ ተመስገን ተስፋይ፡ ሃገራዊት ጋንትኡ ምስ ኬኒያ ኣብ ዝነበራ ወሳኒ ጸወታ፡ ብሉጽ ብቕዓት ብምርኣይ ክሳብ መወዳእታ እቲ ጸወታ ደገፍቲ ምቁጽጻር ዝኸኣለ ተጻዋቲ'ዩ። ሴካፋ 'ብሉጽ ተጻዋቲ ሴካፋ ትሕቲ 15 ዓመት 2019' ኢሉ ዝሰመዮ ተመስገን ድማ፡ ሃገራዊት ጋንትኡ ክሳብ መወዳእታ ክትቕጽል እንተዘይክኣለት'ውን፡ ብሕጂ ግን 'ሃገረይ ካባይ ብዙሕ ትጸበ' ብምባል፡ ኣብቲ መድረኽ ዝርኣዮ ደገፍን ሞራልን ተዓዘብቲ መግቢ ሕሊና ኮይኑዎ ከም ዝተባባዕ ይዛረብ። "ኣብ ሃገርና ክካየድ ዝቐነየ ናይ ሴካፋ ጸወታ፡ ንዓይ ብጣዕሚ ጽቡቕ ነይሩ፤ ንፍላይ ሞራል ደገፍትና ዘሕጉስ ነይሩ። በዚ ኽኣ ዕጉባት ኢና። እቲ ምትራፍና ድኣ'ዩ 'ምበር ጸወታና ዘዕግብ እዩ ነይሩ። ኣብ ቐጻሊ ንሃገረይ ኣብ ዝለዓለ ደረጃ እየ ከብጽሓ ዝደሊ፤ ከምዚኣ ጠርኒፎም እንተሒዞምና ኣብ ትሕቲ 17 ዓመት ዘይንዕወተሉ መገዲ የለን" ኢሉ። ኣብ ጸወታ ሴካፋ ትሕቲ 15 ዓመት 2019፡ ኩዕሶ ረጊጽካ ብምጽዋት ናብ መጥቃዕቲ ምኻድ ዝብል ቴክኒካዊ ጸወታ ዘርኣየት ሃገራዊት ጋንታ ኤርትራ፡ 'ዘመናዊ ጸወታ ኩዕሶ እግሪ' ኣብ ሜዳ ምርኣይ ክኢላ'ያ ኢሎም፡ ኣሰልጠንትን ሰብ ሞያ ኩዕሶ እግርን ንኢዶምዋ። ኤርትራ ኣዝያ ሰላማዊት ሃገር ምኻና ምንጽብራቕን ዝሓሸ ጸወታ ኣብ ሜዳ ምርኣይን ዝብሉ ዕላማታት ሒዙ ናብ ሜዳ ከም ዝኣተወ ዝዛረብ ኣሰልጣኒ እታ ሃገራዊት ጋንታ መኮንን ዘውዴ፡ መጋጥምቶም ሒዞምዎ ዝመጽኡ ጸወታ ምስቲ ዝገበሩዎ ምድላው ከም ዘይተመጣጠነ የልዕል። "ኣዳላዊት ሃገር ብኣጋ ካብዚ ውድድር ምእላያ፡ ንጸወታ ሴካፋ ኣቑሪሩዎ'ዩ። ክኸውን ኣይነበሮን፤ ግን ኩዕሶ ናይ ባዕላ ስራሕ ኣለዋ፤ ዝከኣለና ጌርና ስርሓ ኽኣ ጎዲኡና። ንመጻኢ ግን እዞም ቆልዑ ተስፋ ዘለዎም ምኻኖም ርእየ ኣለኹ" ብምባል በቲ ዝተኻየደ ጸወታ ሕጉስ ምኻኑ ይዛረብ። ኩዕሶ ንሓርበኝነት ኣብዚ ፈላማይ ጸወታ ሴካፋ ትሕቲ 15 ዓመት፡ ጉዳይ ዕድመ፣ ኣካላዊ ቅርጽን ስነ ልቦናን ተጻወትቲ ተሳተፍቲ ሃገራት፡ ኣሰልጠንቲ ገለ ሃገራውያን ጋንታታትን ተዓዘብትን ዘካትዐ ዛዕባ'ዩ ነይሩ። ድሕሪ ናይ 20 ዓመታት ኣይ ሰላም ኣይ ኲናት ናብ ኤርትራ ዝተጉዓዘት ሃገራዊት ጋንታ ኢትዮጵያን፡ ሃገራዊት ጋንታ አአንጋዲት ሃገር ኤርትራን ዝነበሩወን ተጻወትቲ፡ ብምኽንያት ኣካላዊ ዕብየቶም ኩዕሶ'ውን ብሓይሊ ክሃርሙ ኣይኽእሉን። ሓላዊ ልዳት ሃገራዊት ኬኒያ፣ ገለ ተጻወትቲ ሃገራዊት ጋንታ ኡጋንዳን፡ ካብቶም ብዝተፈላለዩ ሸነኻት፡ ዝሕመዩ ዝነበሩ ተጻወትቲ'ዮም። ዕውታት ሴካፋ ትሕቲ 15 ዓመት 2019 ዝለዓለ ሸቶ ብኤጋንዳዊ ተጻዋታይ ኬዬዩኔ ኣባሲ ተመዝጊቡ ኤርትራዊ ተጻዋታይ ተመስገን ተስፋይ ኮኸብ ተጻዋታይ ሴካፋ ትሕቲ 15 ዓመት ኮይኑ ብሉጽ ሓላዊ ልዳት ኬኒያዊ ሉዋንጉ ኣልቪን ነይሩ ሃገራዊት ጋንታ ሩዋንዳ ነቲ ውድድር ሳልሰይቲ ኮይና እንትትዕወተሉ፡ ሃገራዊት ጋንታ ኬኒያ ሓፈሻዊ 11 ሸቶታት ብምምዝጋብ ካልአይቲ ኮይና እንተኾነ፡ እዞም ብኣካለዊ ብቕዓት፣ ሳይንሳዊ ስፖርታዊ ታዕሊም፣ ተሞኩሮን ካልኦት ረቛሒታትን፡ ጸቒጥካ ክስርሐሎም ዝግባእ ቆልዑት ግን፡ ኩዕሶ እግሪ ረዚን ቋንቋ ሃገራዊ ስምዒትን ሓርበኝነትን ምኻኑ ዘርኢ መድረኽ ፈጢሮም'ዮም። ደገፍቲ ብጸወታ ተሓጒሶም ብውጽኢት እንትሓዝኑ፣ ስዕረት ዝበጽሖም ተጻወትቲ ርእሶም ኣድኒኖም ዝገበሩዎ ንሕንሕ፣ ኣሰልጠንቲ ዓወት እንትቐንዖም ኮነ እንትተርፎም ዘረባ እንትጠፍኦም፡ ርኢኻ 'ንሃገራዊ ስምዒት ወይ ክብሪ' ምኻኑ ምግንዛብ ኣይኸብድን። ምድብ ክልተ ብምምራሕ 23 ነጥቢ ሒዛ ውድድራ ዝዛዘመት ሻምፒዮና እዚ ቶርናመንት ሃገራዊት ጋንታ ኡጋንዳ፡ ብዕድመ ተጻወትታ ተሓሚያ፡ ብኽእለት ተጻወትታ ድማ ተናኢዳ እያ። ኣሰልጣኒ እዛ ጋንታ ማግርዋ ጃክሰን፡ ጋንትኡ ንኣንጻራዊት ጋንታ ኬኒያ 4 ንባዶ ስዒራ ሻምፒዮና ምኻና እንትተረጋግጽ፡ መሬት ስዒሙ ሓጎሱ ብኣውያት እንትገልጽ፡ ምሽጢር ዓወቱ ምዝራብ ግን ኣይክኣለን ነይሩ። ኩዕሶ እግሪ ብዝፈጥሮም ስምዒታት ኣቢልካ፡ ኩነታት ሓደ ማሕበረሰብ ክትፈልጥ ወይ ብዛዕብኡ ክትመሃር ትኽእል ኢኻ። ካብ ሓሳቡ ክሳብ ውጽኢቱ፡ ኩዕሶ እግሪ ምኽንያት ገይሮም ዝግለጹ ማሕበራዊ ጉዳያት ነይሮም። ዝተፈላለዩ ሕብርታት ኣብ ገጸካ ብምልካይ፣ ማሊያታት ብምኽዳንን ባንዴራ ብምንብልባልን እቲ ውሽጥኻ ዝዓቖሮ ርሱን ወነ ምንጽብራቕ፡ ብዙሕ ግዘ ኣብ ሜዳታት ኩዕሶ እግሪ ይርአይ'ዩ። እዚ፡ ኣብ ገለ ሃገራት ባህሊ ኮይኖም'ዮም። "ፌደሬሽን ኩዕሶ እግሪ ንውሳነታቱ ዝግዛእ ኮሚቴ ከቕውም ኣለዎ" "ድልየትና ውፅኢት ዓቂብካ ናብ ዋንጫ ፕሪምየርሊግ ምግስጋስ'ዩ" ሩሲያውያን ቅድሚ ኣብ እዋን ሻምፒዮን ሺፕ ዩሮ-2008፡ ዝተርኣየ ስምዒት፡ ኣብ ስፖርት ዝኾነ ዓይነት ባህጊ ዘይነበሮም ህዝብታት እዮም። ወርሒ ሰነ 2008 ግን፡ ሰብነቶም ዝተፈላለዩ ሕብርታት ዝለኸዩ፣ ባንዴራ ዘንበልብሉ ብዙሓት ሰባት፡ ኣብ ጎደናታት ዝተርኣይሉ፣ ዘረብኦምን ክትዓቶምን ኩዕሶ እግሪ ዝኾነሉ እዋን ነይሩ። ምንጪ ስእሊ, CCSfERITREA መግለጺ ስእሊ, ሃገራዊት ጋንታ ሩዋንዳ ትሕቲ 15 ዓመት ካብተን ኣብ ኤርትራ ኣብ ዝተኻየደ ጸወታ ኩዕሶ እግሪ ዝተሳተፋ እያ ኣብ ሞስኮ 63 ሚኢታዊት ተዓዘብቲ ቴሌቪዠን ኣብ ሞንጎ ኔዘርላንድን ሪሱያን ዝተኻየደ ግጥም ኩዕሶ እግሪ ተኸታቲለሞ። ስፔንን ሩሲያን ንፍርቂ ፍጻመ ኣብ ዝተራኸባሉ እዋን ድማ እዚ ቑጽሪ 70 ሚኢታዊት በጺሑ ነይሩ ይብሃል። ኣብ ታሪኽ ሶቭየት ሕብረት ስፖርት ከም ሓደ ናይ ሓርበኛታት ጸወታን ኣፍቃሪ ሃገርን ተገይሩ ቅድሚ ምውሳዱ፡ ብዙሓት ሰባት ዘይርድኡዎ ይውሰድ ነይሩ። ቁውም ነገር ናይ ዘይብሎም ሰባት ተገይሩ ይቑጸር ነይሩ። ድሮ ግን ዓለማዊ ቋንቋ ኾይኑ ብዕድመ ዝነኣሱ ተጻወትቲ ከይተረፈ የራኽብ፣ ሃገራት የተሓዋውስ፣ የላልን ቐጻሊ ተስፋ ይህብን ኣሎ። ኤርትራ ዘአንገደቶ ፈላማይ ጸወታ ኩዕሶ እግሪ ትሕቲ 15 ዓመት ሃገራት ማእኸላይን ምብራቕን ኣፍሪቃ ድማ፡ ሃገር ዘስምዩ ብቑዓት ተጻወትቲ ክፈርዩን፡ ሃገራት እቲ ዞባ ዝምድናታተን ምሕያል ናብ ዘኽእሉ ረብሓታት ከሽርፍኦን ተተስፍይሉ'ሎ። ተዛማዲ ትሕዝቶ ዋንጫ ኣፍሪቃ፡ ብሩንዲ መቝሽሽ ተጻወትቲ ሃገራዊት ጋንታ ብምጥፍኡ ንሓደ በዓልመዚ ቀይዳ10 ሓምለ 2019 መቐለ 70 እንደርታ፡ ቃለ መሕትት ምስ ኣሰልጣኒ ገብረመድህን ሃይለ14 መጋቢት 2019 ቪድዮ, ኣዋልድ ኩዕሶ እግሪ ክጻወታ የብለንን ዝበለ መን'ዩ?7 ነሓሰ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
